Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen turvavöitä ja turvajärjestelmiä koskevan jäsenvaltioiden lainsäädännön lähentämisestä annetun neuvoston direktiivin 77/541/ETY muuttamisesta /* KOM/2004/0767 lopull. - COD 2003/0130 */





Bryssel 25.1.2005 KOM(2004) 767 lopullinen 2003/0130 (COD) . KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen turvavöitä ja turvajärjestelmiä koskevan jäsenvaltioiden lainsäädännön lähentämisestä annetun neuvoston direktiivin 77/541/ETY muuttamisesta 2003/0130 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen turvavöitä ja turvajärjestelmiä koskevan jäsenvaltioiden lainsäädännön lähentämisestä annetun neuvoston direktiivin 77/541/ETY muuttamisesta 1- TAUSTAA Ehdotus toimitettiin Euroopan parlamentille ja neuvostolle (KOM(2003)363 lopullinen – 2003/0130(COD)): | 20.6.2003 | Euroopan talous- ja sosiaalikomitea antoi lausuntonsa: | 10.12.2003 | Euroopan parlamentti antoi lausuntonsa ensimmäisessä käsittelyssä: | 17.12.2003 | Yhteinen kanta vahvistettiin: | 24.1.2005. | 2- KOMISSION EHDOTUKSEN TAVOITE Direktiiviehdotus kuuluu kolmen ehdotuksen kokonaisuuteen, joiden tarkoituksena on turvavöiden pakollinen asentaminen kaikkiin moottoriajoneuvoihin. Nämä toimenpiteet seuraavat turvavöiden pakollista käyttöä koskevan neuvoston direktiivin 91/671/ETY muuttamisesta annettua direktiiviä 2003/20/EY. Ehdotus koskee erityisesti vaatimusta sellaisten tyyppihyväksyttyjen turvavöiden asentamisesta, jotka soveltuvat kuhunkin ajoneuvoluokkaan. 3- YHTEISTÄ KANTAA KOSKEVAT HUOMAUTUKSET 3.1. Yhteistä kantaa koskevia yleisiä huomautuksia Tärkein neuvoston komission ehdotukseen tekemä muutos koskee vammaisten käyttöön tarkoitettuja turvavöitä. Tämän käyttäjäryhmän erityistarpeiden vuoksi neuvosto piti parempana, että näiltä vöiltä ei siirtymäkauden aikana vaadita kaikkien niiden teknisten määräysten täyttämistä, joita turvavöiltä edellytetään. Neuvosto totesi kuitenkin, että on tarpeen yhdenmukaistaa kansallisia säännöksiä tällä alalla, ja antoi komissiolle tehtäväksi tutkia tätä kysymystä. Komissio voi hyväksyä tämän muutoksen. 3.2. Huomautuksia Euroopan parlamentin ensimmäisessä käsittelyssä tekemistä tarkistuksista Ottaen huomioon kannan, jonka parlamentti on ottanut matkailulinja-autojen sivuttaissuuntaisten istuinten mahdolliseen kieltämiseen (ks. asia 2003/0128(COD)), parlamentti ehdotti, että jos nämä istuimet säilytetään, ne varustetaan kahdella kiinnityspisteellä kiinnitettävillä vöillä. Neuvosto ei hyväksynyt Euroopan parlamentin tarkistuksia ja säilytti komission ehdotuksen sellaisenaan. Komissio, joka oli ilmoittanut ensimmäisen käsittelyn jälkeen, ettei se muuttaisi ehdotustaan, kannattaa täysin neuvoston vahvistamaa yhteistä kantaa. 4 - PÄÄTELMÄT Komissio ehdottaa, että kaikkien moottoriajoneuvojen varustaminen turvavöillä olisi pakollista matkustajien ulossinkoutumisvaaran torjumiseksi. Jotta turvavyöt voivat tarjota parhaan mahdollisen suojan, ne on testattava tyyppihyväksyntää varten ja niiden on sovelluttava eri ajoneuvoluokissa käytettäviin istuinmalleihin. Neuvosto hyväksyi kokonaisuudessaan komission suosittelemat toimenpiteet, mutta päätti lieventää teknisiä määräyksiä, jotka koskevat vammaisille tarkoitettuja vöitä. Neuvosto antoi komissiolle tehtäväksi tutkia tätä kysymystä yksityiskohtaisesti. Neuvosto hylkäsi Euroopan parlamentin ehdottamat tarkistukset. Komissio tukee täysin neuvoston yhteistä kantaa.